|  |  |
| --- | --- |
| Naziv obuke | g) PREVOĐENJE I REDAKTURA PRAVNIH PROPISA U PROCESU EVROPSKIH INTEGRACIJA |
| Sadržaj obuke | 1. **Obaveza i specifičnost prevođenja i redakture pravnih propisa** 2. **Terminologija u procesu evropskih integracija** 3. **Metodologija prevođenja i stručne redakture pravnih propisa** 4. **Stručna redaktura prevoda i terminologije u svrhu usklađivanja s *acquisem*** |
| Trajanje obuke izraženo brojem akademskih sati | • Klasična obuka u učionici: 11 akademskih sati, to jest obuka u trajanju od jednog i po dana  • Webinar: 6 akademskih sati, to jest jedan dan |
| Opis obuke | U narednim fazama pristupnog procesa, nakon odluke o početku pregovora, očekuje se veći obim prevođenja pravnih propisa u BiH (sa naglaskom na stručnu redakturu) kako bi Evropska komisija ocijenila usklađenost s acquisem. *Odluka o postupku usklađivanja zakonodavstva Bosne i Hercegovine sa pravnom stečevinom EU* („Sl. glasnik BiH“ broj 75/16) predviđa obavezu usklađivanja, prevođenja pravnih propisa i usklađivanja terminologije. Proces prevođenja propisa i usklađivanja terminologije podrazumijeva i angažman resornih stručnjaka koji rade redakturu prevoda kako bi se osigurao neophodan kvalitet. Imajući u vidu da je stručna redaktura prevoda nova oblast za većinu resornih stručnjaka, ukazala se potreba za izgradnjom kapaciteta u ovoj oblasti. |
| Ciljevi obuke | * Upoznati polaznike sa procesom prevođenja, sa naglaskom na stručnu redakturu pravnih propisa i ulogu resornih stručnjaka u procesu prevođenja i stručne redakture. * Prenijeti osnovna znanja o stručnoj redakturi i pretraživanju terminoloških resursa. * Upoznati polaznike s izazovima u prevođenju i redakturi pravnih propisa u kontekstu različitih pravnih sistema u BiH i EU. * Upoznati polaznike sa Priručnikom za prevođenje pravnih propisa u BiH i Metodologijom za stručnu redakturu prevoda propisa na engleski jezik. |
| Ciljna grupa polaznika | * Članovi tijela u sistemu koordinacije procesa evropskih integracija i ostalih struktura uspostavljenih za potrebe procesa evropskih integracija i državni službenici koji obavljaju poslove: * prevođenja i redakture pravnih propisa za potrebe procesa evropskih integracija * usklađivanja zakonodavstva BiH sa pravnom stečevinom EU. * Naučni i stručni radnici, studenti dodiplomskih, poslijediplomskih i doktorskih studija u oblasti evropskih integracija, novinari, predstavnici nevladinih organizacija, uposleni u javnim preduzećima i nezaposleni. |
| Ishodi učenja | * Polaznici obuke razumiju značaj prevođenja i stručne redakture pravnih propisa u procesu usklađivanja. * Polaznici obuke su dobili potrebne informacije, upute i savjete koje mogu primijeniti u svom svakodnevnom radu. * Polaznici obuke su stekli znanje i praktične vještine prevođenja i stručne redakture pravnih propisa o procesu usklađivanja. * Polaznici obuka su upoznati sa Priručnikom za prevođenje pravnih propisa u BiH i Metodologijom za redakturu prevoda propisa na engleski jezik kroz teorijski i praktični dio. |
| Metode izvedbe obuke | Obuka se može držati kao klasična obuka u učionici ili webinar.  Za izvođenje ove obuke preporučuje se angažman kopredavača koji bi zajednički izveli cjelokupnu obuku u ukupnom propisanom trajanju, pri čemu bi jedan kopredavač trebao biti pravnik, a drugi lingvista.  Naglasak treba staviti na praktični dio obuke i vježbe koje trebaju trajati najmanje 80% ukupnog vremena predviđenog za izvođenje obuke.  **Primjer razrade silabusa po temama za webinar u trajanju od 6 akademskih sati:**  **Uvod u obuku** – predstavljanje predavača i polaznika. Očekivanja od obuke. **(15 min)**   1. **Obaveza i specifičnost prevođenja i redakture pravnih propisa (90 min)**  * Upoznati polaznike s aktima iz kojih proističe obaveza usklađivanja (uključujući prevođenje i redakturu) – SSP, Odluka o postupku usklađivanja zakonodavstva Bosne i Hercegovine sa pravnom stečevinom EU itd. (10 min) * Specifičnost prevođenja i redakture – staviti naglasak na princip funkcionalne jednakosti u prevođenju pravnih propisa, razlike u pravnim sistemima, specifičnosti prava EU i razlike u pravnim institutima – navesti nekoliko konkretnih primjera „neprevodivosti“ pravnih instituta, zašto se ne mogu automatski preuzimati i gdje nastaju problemi; naglasiti značaj uključivanja resornih stručnjaka u ova pitanja (npr. koncept *due diligence* kod pranja novca, *factoring*, *equity*, pravni subjekti, preduzeća u bivšim socijalističkim zemljama itd.); navesti par primjera grešaka u prevodu prilikom usklađivanja i posljedice. Cilj ove cjeline je animirati učesnike da iz svoje oblasti navedu termine/koncepte koji su problematični za prevod/preuzimanje zbog razlika u pravnim sistemima ili drugačijeg uređenja pojedinih sektora, npr. socijalističkog nasljeđa i prava privrednih društava. (40 min) * Odluka o postupku usklađivanja zakonodavstva Bosne i Hercegovine sa pravnom stečevinom EU – predstaviti sadržaj odluke i šta konkretno podrazumijeva. (10 min) * Vježba - uzeti konkretan primjer usklađivanja nekog propisa. (30 min)  **2.**  **Terminologija u procesu evropskih integracija (75 min)** * Pokazati polaznicima sve terminološke resurse kroz praktične primjere, odnosno pretraživanje određenih termina (*BiHTerm, Western Balkans Terminology, EurLex, glosbe* itd.). (15 min) * Polaznici trebaju samostalno pretražiti nekoliko termina u navedenim terminološkim bazama, kako bi razumjeli različita terminološka rješenja, u zavisnosti od konteksta i oblasti. (30 min) * Pokazati praktičan primjer izrade tabele stručnih termina, odnosno koordinacije s institucijama (prema Odluci o postupku usklađivanja zakonodavstva Bosne i Hercegovine sa pravnom stečevinom EU). (30 min)     **3.**  **Metodologija prevođenja i stručne redakture pravnih propisa (90 min)**   * Predstaviti metodologiju sa naglaskom na stručnu redakturu. Objasniti što je uloga stručnih redaktora. (15 min) * Zajedno sa polaznicima navesti i istražiti primjere iz Metodologije za stručnu redakturu i primjere iz prakse iz oblasti koja je najbliža predavaču ili polaznicima. (30 min) * Analiza prevoda dijela jednog propisa u kojem polaznici sami pronalaze greške. (45 min)   **4.  Stručna redaktura prevoda i terminologije u svrhu usklađivanja s *acquisem* (90 min)**   * Polaznike upoznati sa procesom prevođenja u kontekstu usklađivanja propisa s acquisem*,* obaveze BiH, obaveze obrađivača - u kojim fazama usklađivanja se prevodi. (15 min) * Na konkretnom primjeru propisa koji se usklađuje pokazati tok postupka (od prevoda direktive, izrade bh. propisa, prevoda na engleski, redakture i ocjene usklađenosti). (15 min) * Polaznici rade stručnu redakturu prevoda koji im je prethodno poslan. (60 min)   Ukoliko se obuka drži u formi klasične obuke u učionici, produženje njenog trajanja treba biti provedeno na način da se proporcionalno poveća satnica trajanja pojedinih cjelina i time osigura srazmjerno pokrivanje cjelokupnog sadržaja obuke.  Prilikom održavanja praktičnog dijela, tj. vježbi, obavezno je korištenje *Handouta* i Priručnika za prevođenje pravnih propisa na engleski jezik, Metodologije za stručnu redakturu prevoda pravnih propisa i Odluke o postupku usklađivanja zakonodavstva Bosne i Hercegovine sa pravnom stečevinom EU. |